He olivat reumaattisten jäsenten ja kovettuneiden verisuonten miehiä, jotka eivät lääkäriä vaivanneet.

Pekka Kuusi johti Sosiaalipoliittisen yhdistyksen neuvottelukuntaa ja alkoi koota tutkimustietoa sosiaalisten uudistusten ja kansanterveyslain perustaksi. Kuusi tiivisti näkemykset teokseksi 60-luvun sosiaalipolitiikka. Kirja on hämmästyttävän ajankohtainen, selkeä ja ilo lukea.

– Kuusen ajattelussa mullistavaa oli se, että terveydenhoitoon panostettava raha ei ole vain kustannuksia ja menoja, vaan se on sijoitus tulevaisuuteen. Jokainen pitää saada osaksi yhteiskuntaa, Harjula sanoo.

Millainen olisi unelmien terveysasema? Pekka Kuusen neuvottelukunta hahmotteli sinne 4–6 lääkäriä, jotka tutkivat ja määrittelevät sairauksia sekä lähettävät potilaita keskussairaaloihin. Lisäksi he johtavat kotona sairastavien hoitoa.

Terveyskeskusaatteen kehittäjä Pekka Kuusi totesi, että parannettu kansalainen on tuottoisa kansalainen.

– Ennen terveyskeskuksia vanhoilla kunnanlääkäreillä oli valtava työtaakka, mutta he olivat paikkakuntansa kermaa. Nyt he menettivät erityisasemansa.

– Vanhukset arastelivat ja miettivät, saavatko he mennä lääkäriin. Moni pelkäsi vievänsä turhaa aikaa tärkeämmiltä ihmisiltä. Kului aikaa, ennen kuin maksuttomuuteen alettiin tottua, Minna Harjula kertoo.

Pohjois-Karjalassa Tuupovaara ja Ilomantsi liittoutuivat ja muodostivat yhteisen terveyskeskuksen. Terveyskeskus tarkoittaa toimintojen kokonaisuutta, mutta ihmiset alkoivat käyttää sanaa terveyskeskus rakennuksesta, jossa he asioivat.

Tasakattoiset terveysasemat ilmestyivät Suomen taajamiin. Rakennuksen piti edustaa tasa-arvoa ja terveyttä. Tämä Tuupovaaran terveysasema on kertaalleen uhattu lakkauttaa.

Puska kertoo, että ne olivat hauskoja tilaisuuksia. Kaikki miehet eivät tosin nielleet ajatusta voin ja punaisen maidon turmiollisuudesta. Tupakka on myrkkyä, viinaakin piti vähentää!

Ilomantsilaisista 90 prosenttia käytti terveyskeskusta. Kuntapäättäjiä kismitti, kun he eivät päässeet suoraan määrittelemään terveydenhuollon varoja kuntainliiton aikana.

– Nykyään ennaltaehkäisevä työ on siirtynyt enemmän yhdistysten tehtäväksi, mutta ne eivät tavoita väkeä samalla tavalla kuin terveyskeskus, ja yhdistysten oma väki on vanhenemassa. Sydänyhdistys on alueella hyvin toimelias, Karttunen kertoo.